cyanic-selkie/wikianc huggingface dataset:
Երնջակ (քաղաք)
Գերեզմանատուն
Երնջակ քաղաքի հյուսիսարևելյան կողմում, լեռնալանջին գտնվում էր 9-12-րդ դարերին պատկանող գերեզմանատուն։ Մինչև 20-րդ դարի սկգբները այս գերեզմանատան պահպանված տապանաքարերի թիվը կազմել է ավելի քան 120, որոնք աստիճանաբար տեղահան են արված և ծածկված են հողի շերտով։ Մնացած տապանաքարերի արձանագրությունները քայքայված են։ 1980-ականների դրությամբ առկա էր միայն 15 հարթ տապանաքար խաչքարերի տեսքով։ Տապանքարերից 8 արձանագիր էին ։
Ծանոթագրություններ
Կատեգորիա:Ջուղայի շրջանի բնակավայրեր Կատեգորիա:Քաղաքատեղիներ Կատեգորիա:Ջուղայի շրջանի լքված բնակավայրեր
Կարմրաճակատ սերինոս
Կարմրաճակատ սերինոս, սերինոսների ընտանիքի թռչուն։ Նստակյաց է, տարածված։
Արտաքին կառուցվածք
Մարմնի երկարկարությունը 12 սմ է, թևերի բացվածքը՝ 21-23 սմ, կենդանի զանգվածը՝ 10-12 գ։ Փոքր, խայտավոր թռչուն է։ Պոչի եզրերի և առաջնային փետուրների երկայնքով ձգվում են դեղին շերտեր։ Բնադրման շրջանում հասուն արուի պուխը և կուրծքը մուգ սև են, գագաթի առջևի մասը՝ հրակարմիր։ Էգի ընդհանուր գունավորումն ավելի մոխրագույն է, գոտկատեղը՝ խայտերով, ճակատին կա փոքր կարմիր բիծ։ Հետբնադրման շրջանի անհատները նման են բնադրման շրջանի էգին։ Երիտասարդի փետրածածկը դարչնագույն-նարնջագույն է։
Բնադրում
Բների կառուցումն սկսվում է մայիսի առաջին տասնօրյակին։ Բույնը գավաթաձև է՝ խոտաբույսերից, ցողուններից։ Բնադրում է ժայռաճեղքերում կամ խիտ թփուտներում (կառուցում են էգն ու արուն)։ Դնում է 17 մմ տրամագծով, կապտավուն սպիտակ՝ վարդագույն պտերով ու գծիկներով 3-5 ձու։ Թխսակալում է էգը՝ 14-15 օր։ Երիտասարդ, թռիչքին լավ տիրապետող ձագերի ընտանեկան խմբերը հայտնվում են հուլիս-օգոստոսին։ Բնադրման ընթացքում չափազանց զգույշ է։ Գունագեղ փետրավորման և անազատ պայմաններին արագ հարմարվելու շնորհիվ գեղագիտական արժեք է ներկայացնում։
Սննդառություն
Սնվում է սերմերով, որոշ անողնաշարավորներով։
Արտաքին հղումներ
Կատեգորիա:Թռչուններ Կատեգորիա:Կենտրոնական Ասիայի թռչուններ
Նովի Տրուդ (գյուղ, Կրասնոարմեյսկի շրջան)
2001 թվականի տվյալներով Նովիյ Տրուդ գյուղում բնակվում էր 74 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Կրասնոարմեյսկի շրջանի բնակավայրեր Կատեգորիա:Ուկրաինայի գյուղեր
Ռադիկ Կոստանյան
Ռադիկ Բենիկի Կոստանյան, հայ ֆիզիկոս (լազերային ‎‎ֆիզիկա)։ Ֆիզմաթ գիտությունների դոկտոր (1992), պրոֆեսոր (1992), ՀՀ ԳԱԱ ակադեմիկոս (2014) ։
Կենսագրություն
Ռադիկ Կոստանյանը ծնվել է 1942 թվականին Դիլիջանում։ 1962 թվականին ավարտել է Երևանի պետական համալսարանը : 1962-1972 թվականներին աշխատել է Երևանի պետական համալսարանի ֆիզիկայի ֆակուլտետի ճառագայթային ֆիզիկայի հիմնախնդրային լաբորատորիայում, 1972 թվականից՝ ՀՀ ԳԱԱ Ֆիզիակական հետազոտությունների ինստիտուտում, 1980 թվականից՝ պինդ մարմնային գեներատորների և լյումինեսցենցիայի լաբորատորիայի բաժնի վարիչ, միաժամանակ, 1975 թվականից դասախոսում է ԵՊՀ-ում։
Աշխատանքները վերաբերում են սուտակային լազերների և օպտիկական քվանտային ուժեղացուցիչների բնութագրերի, դրանց ճառագայթման և ռեզոնանսային միջավայրերի փոխազդեցության երևույթներին։ Ուսումնասիրել է բյուրեղներում ակտիվ խառնուրդային իոնների միջև փոխազդեցությունները, մշակել է բյուրեղների բնութագրերի չափման նոր մեթոդներ։ Հայտնաբերել և ուսումնասիրել է բևեռային դասի խառնուրդային բյուրեղներում լուսամակածված պիեզոէլեկտրական երևույթը։
Ծանոթագրություններ
Կատեգորիա:Հայ ֆիզիկոսներ Կատեգորիա:ԵՊՀ շրջանավարտներ Կատեգորիա:Ֆիզիկամաթեմատիկական գիտությունների դոկտորներ Կատեգորիա:Հայ պրոֆեսորներ Կատեգորիա:ՀՀ ԳԱԱ ակադեմիկոսներ Կատեգորիա:Հայաստանի Հանրապետության Նախագահի մրցանակի դափնեկիրներ Կատեգորիա:ԵՊՀ դասախոսներ
Բերում
Բերում կոմունան կազմավորվել է 1838 թվականի հունվարի 1-ին Օսլոյի արևմտյան կողմում։ Այստեղ է գտնվում Ֆրիտյոֆ Նանսենի առանձնատունը, որը համարվում է կոմունայի տեսարժան վայրերից մեկը։ Անվանումը թարգմանաբար նշանակում է լեռ։
Շրջանը եղել է մարդկային գործունեության վայր դեռևս նախնադարից։ Այստեղ հայտնաբերվել են նախնադարյան կենցաղային գործիքներ։ Այն մեծ դերակատարում է ունեցել տարածաշրջանի քաղաքական, սոցիալ-տնտեսական կյանքում։ 17-րդ դարում Բերումում հայտնաբերվեց երկաթի հանքաքար, ինչը զգալիորեն նպաստեց տնտեսության առաջընթացին ։
Բերումը աշխարհագրորեն գտնվում է բարենպաստ տարածաշրջանում։ Ունի ելք դեպի ծով։ Բազմաթիվ ֆյորդերը, որոնց ափերը կազմված են բարձր ժայռերից, նպաստում են ծովից փչող քամիները կանխարգելելուն ։
Հարուստ է ֆաունայով և ֆլորայով։ Կոմունայի զգալի մասը պատված է կեչու և սոճու անտառներով, որտեղ ապրում են բազմաթիվ կենդանատեսակներ ։
Բերումի զինանշանը
Բերում կոմունայի զինանշանը հաստատվել է 1976 թվականի հունվարի 9-ին և իրենից ներկայացնում է կանաչ գույնի վահան, ներքևի մասը կլոր, որի վրա պատկերված է աղյուսի թրծման մոխրագույն վառարան։ Աղյուսի արտադրությունը մինչև 1800-ական թվականները եղել է տվյալ տարածաշրջանի տնտեսության հիմնական ուղղությունը ։
Բնակչություն
Համաձայն 2010 թվականի մարդահամարի տվյալների՝ Բերում կոմունայում բնակվում է 113,659 մարդ։ Կոմունայի բնակչության քանակը վերջին 60 տարում եռակի աճ է գրանցել ։
Աբու Սուֆյան իբն Հարբ
Աբու Սուֆյան իբն Հարբ ալ-Ումավի, հայտնի է որպես Աբու Սուֆյան (أبو سفيان,Մեքքա-650, Մեդինա)` Մեքքայի տիրակալ(622-630) : Եղել է մարգարե Մուհամեդի ամենաանհաշտ թշնամին։ Ընդունել է իսլամ՝ Մեքքայի մուսուլմանների կողմից նվաճելուց հետո։Նրա որդի Մուավիան դարձել է Օմայան դինաստիայի առաջին խալիֆը։
Բերում
Ծանոթագրություններ
Կատեգորիա:Ակերսհուս ֆյուլքեի կոմունաներ
Աբու Սուֆյան իբն Հարբ
Կենսագրություն
Ծնվել է Մեքայում, հիջրայից մոտավորապես 56 տարի առաջ (մոտավորապես 565 թվականին)։ Ծագում էՄեքքայի հարուստ և հեղինակավոր մեքքայական բանու ումայա (Օմայան) կլանից։ Առևտրի նպատակով հաճախ քարավաններով մեկնում էին Սիրիա։ Եղել է Մեքքայի բացառիկ մարդկանցից մեկը, ով կարողացել է գրել և կարդալ ։ Աբու Սուֆյանը երկար ժամանակ եղել է կուրայշցիների քաղաքական առաջնորդը և մուսուլմանների հակառակորդը։ Սակայն չկա ոչ մի ապացույց այն մասին, որ նա անձամբ հետապնդումների ժամանակ տանջել է մուսուլաններին ։ Մուսուլմանների դեպի Մեդինա աքսորի երկրորդ տարում մեծ առևտրական քարավանը, որը ղեկավարում էր Աբու Սուֆյանը, Սիրիայից վերադառնում էր Մեքքա։ Իմանալով այդ մասին Մուհամեդը հրամայում է բռնել նրան։ Սակայն Աբու Սուֆյանը իմանալով մուսուլմանների մտադրության մաիսն փոխեց ուղղությունը։ Մեքքացիները կարողացան խուսափել բախումից և բարեհաջող վերադարձան Մեքքա։ Աբու Սուֆյանի վերադարձից հետո կուրայշիտները զինեցին հազար հոգանոց բանակը և շարժվեցին դեպի Մեդինա։ Ի պատասխան դրան մուսուլմանները հավաքեցին մոտավորապես 300 մարդ, որը մեքքացիներին դիմավորեց Բադր ջրհորի մոտ։ Բադրի ճակատամրտում կուրայիշտների բանակը պարտություն կրեց ։ Աբու Ջահալի մահից հետո Բադրայի ճակատամարտի ժամանակ Մեքքայի կառավարումը անցնում է Աբու Սուֆյանին։ Նա կարողացավ պատրաստել բավականին ուժեղ բանակ, որը հիջրայի երրորդ տարում դուրս է գալիս մուսուլմանների դեմ և կարողացավ Ուխուդի ճակատամարտում նրանց պարտության մատնել։ Այս ճակատամարտում սպանվել է Համզան և Մուհամեդի այլ հայտնի կողմնակիցներ։ Ուխուդի ճակատամարտից հետո Աբու Սուֆյանը գլխավորեց մեքքացիներին մինչև մուսուլմանների կողմից քաղաքի գրավումը ։ Աբու սուֆյանը անձամբ է գլխավորել կուրայշիտների բանակը ռվայի մոտ տեղի ունեցած ճակատամարտում և այլ կռիվներում։ Հիջրայի ութերորդ տարում Կուրայշիտները խախցտեցին Հուդաբինյան խաղաղության պայմանագիրը, որը պատճառ դարձավ մուսուլմանական 10 հազարանոց բանակի դեպի Մեքքա հարձակմանը։ Աբու Սուֆյանը ժամանեց Մեդինա և չկարողացավ պայմանավորվել Մուհամեդի հետ, որպեսզի վերականգնվի խաղաղության պայմանագիրը։ Մուսուլմանների կողմից Մեքքայի նվաճման նախօրեին Աբու Սուֆյանը ժամանեց մուսուլմանների ճամբար, կապվեց Աբաս իբն Աբդ ալ-Մութալիբի հետ և նրա հետ ժամանեց Մուհամեդ մարգարեի մոտ։ Այնտեղ Աբու Սուֆյանը հայտարարեց իսլամի ընդունման մասին և պայմանավորվեց Մեքքայի հանձման մասին։ Մուհամեդը խոստացավ պաշտպանել մեքքացիներին, որոնք չէին ընդիմանալու մուսուլմանական զորքին։ Որից հետո մուսուլմանները առանց արյուն թափելու գրավեց Մեքքան։ Մտնելով Կաաբ, մարգարեն կործանեց բոլոր հեթանոսներին, որոնք գտնվում էին այնտեղ և հայտարարեց իր բոլոր թշնամիների ներման մասին։
Իսլամը ընդունելուց հետո Աբու Սուֆյանը մուսուլմանների հետ միասին կռվում էր Հուայնի կռվում, մասնակցել է Տաիֆի պաշարմանը։ Հետո Մուհամեդը նրան ուղարկեց Նաջրան՝ որպես փոխարքա։ Աբու Բաքր և Ումար Աբու Սուֆյանի խալիֆայության ժամանակ զբաղեցրեց պետական պաշտոններ։ 70 տարեկան հասակում գտնվում էր մուսուլմանական բանակի կազմում՝ կռվելով Բյուզանդիայի և Սիրիայի դեմ։ Նրա որդի Յազիդը ղեկավարում էր ջոկատներ Յարմուկի կռվի ժամանակ։ Այդ կռվում մասնակցում էր նաև Աբու Սուֆյանը։ Նրա մյուս որդին՝ Մուավիան դարձավ Օմայանների դինաստիայի հիմնադիրը, որը 100 տարի կառավարեց Խալիֆայությունը։ Աբու Սուֆյանը մահացավ 91 տարեկան հասակում Մեդինայում։
Գրականություն
Али-заде А. А. Абу Суфьян ибн Харб : [арх. 1 октября 2011] // Исламский энциклопедический словарь. — М. : Ансар, 2007. — 400 с. — (Золотой фонд исламской мысли). — ISBN 5-98443-025-8.
Ծանոթագրություններ
Կատեգորիա:Մուսուլմաններ
Մոցեկանե
Մոցեկանե (Mozzecane), կոմունա Իտալիայում՝ Վենետո մարզի Վերոնա գավառում ։ Սահմանակից է Նոգարոլե Ռոքա, Պովելիանո Վերոնեզե, Ռովերբելլա, Վալեջո սուլ Մինչո, Վիլլաֆրանկա դի Վերոնա համայնքներին ։ Բնակչության թվաքանակը 2014 թվականի տվյալներով եղել է 7.503 ։ Բնակչության խտությունը կազմում է 199 մարդ/կմ²։ Զբաղեցնում է 24,71 կմ² տարածք։ Փոստային ինդեքս՝ 37060։ Հեռախոսային կոդ՝ 045։ Քաղաքի հովանավոր պաշտպանն է Սան Բարտոլոմեոն։
Ժողովրդագրություն
'''Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Ծովախեցգետնի ձողիկներ
Ծովախեցգետնի ձողիկներ (նաև կոչվում են «ծովախեցգետնի մսի նմանակում»), ապրանքների տեսակ, որոնք ստեղծվում են արհեստականորեն սուրիմի ձկնային սպիտակուցներից կամ սպիտակ ձկան փխրեցված մսից։ Ըստ ձևի և գույնի՝ հիշեցնում է ծովախեցգետնի ոտքի կամ չանչի միս։
Պատմություն
Ճապոնական «Sugiyo Co., Ltd.» (スギヨ, Sugiyo) ընկերությունը 1973 թվականին ստեղծել է «Kanikama» ծովախեցգետնի ձողիկները։ Ճապոնիայում ծովախեցգետնի ձողիկները հայտնի են եղել հենց «Kanikama» անունով։ Միջազգային շուկայում արտադրանքը 1976 թվականին առաջին անգամ ներկայացրել է «Berelson Company»-ն։ ԽՍՀՄ-ում առաջին անգամ ծովախեցգետնի ձողիկների արտադրությունը սկսվել է Մուրմանսկ քաղաքում 1984 թվականին «Պրոտեին» անունը կրող գործարանում ։
Արտադրության տեխնոլոգիա և կազմ
Չնայած անվանը՝ ծովախեցգետնի ձողիկները ընդհանրապես ծովախեցգետնի միս չեն պարունակում ։ Հիմնական բաղադրիչը սուրիմին է՝ Խաղաղ օվկիանոսի հյուսիսային շրջանների սպիտակ օվկիանոսային ձկների (մինտայ, հեք, պուտասու) փխրեցված միսը։
Առանձին ձողիկները, որպես կանոն, կարմիր կամ դեղնա-կարմիր են, ուղղանկյունաձև, երկարավուն տեսքի. ծովախեցգետնի ձողիկների շերտերը կարելի է կոկիկ կերպով բաժանել և առանձնացնել մոտավորապես այնպես, ինչպես թելավոր պանիրը։ Խորհուրդ չի տրվում ծովախեցգետնի ձողիկները սառեցնել։ Ծովախեցգետնի ձողիկներն ունեն ծովամթերքներին հատուկ հոտը համը թեթև աղի է։ Բույրի և համի ուժեղացման համար, որպես կանոն, օգտագործում են նատրիումի գլուտամատ ։
Օգտագործում
Հիմնականում ծովախեցգետնի ձողիկներն օգտագործվում են աղցաններում որպես իսկական ծովախեցգետնի մսի փոխարինող կամ որպես ձկան սպիտակուցի ոչ թանկ աղբյուր։ Նաև երբեմն օգտագործվում են «Կալիֆորնիա» ռոլների պատրաստման մեջ։
Արտաքին հղումներ
Կատեգորիա:Ձկնային ուտեստներ
(420) Բերտոլդա
(420) Բերտոլդա (Bertholda), աստերոիդ աստերոիդների գոտու արտաքին մասում։ Հայտնաբերվել է 1896 թվականի սեպտեմբերի 7-ին Մաքս Վոլֆի կողմից Հայդելբերգում ։
Միջին հեռավորությունը Արեգակից կազմում է 3,41312 ա. մ., առավելագույնը մոտենում է 3,305 ա. մ. հեռավորության վրա և հեռանում 3,5213 ա. մ., իսկ Երկրի ուղեծրին Բերտոլդա աստերոիդը նվազագույնը մոտենում է 2,3284 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 2303,17 երկրային օրվա ընթացքում, իր ուղեծրով շարժվելով միջինում 0,156306 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,69° անկյուն։
Բերտոլդա աստերոիդը պատկանում է Կիբելեի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 3,27 - 3,7 ա. մ. մեծ կիսաառանցքներով, էքսցենտրիսիտետը` փոքր է քան 0,3 և ուղեծրի թեքումը` փոքր քան 25°։
Ըստ Տոլենի սպեկտրալ դասակարգման պատկանում է P դասին ։
Արտաքին հղումներ
Կատեգորիա:Աստերոիդների դաս P Կատեգորիա:Կիբելեի ընտանիքի աստերոիդներ Կատեգորիա:1896 թվականին հայտնաբերված աստղագիտական մարմիններ Կատեգորիա:Մաքս Վոլֆի կողմից հայտնաբերված աստերոիդներ Կատեգորիա:Աստերոիդների գոտու արտաքին մասի աստերոիդներ
Նոեմի Մերլան
Նոեմի Մերլան (Noémie Merlant, ), ֆրանսիացի դերասանուհի ։ Երկու անգամ առաջադրվել է «Սեզար» մրցանակի, այդ թվում՝ «Աղջկա դիմանկարը կրակի մեջ» Ֆիլմում գլխավոր դերի համար։
Կարիերա
Մերլանը ծնվել է 1988 թվականի նոյեմբերի 27-ին Փարիզում ։ Նա մեծացել է Ռեզայում, Նանտից ոչ հեռու ։
Մերլանը իր կարիերան սկսել է որպես պրոֆեսիոնալ մոդել, նախքան Փարիզի Cours Florent դերասանական դպրոց ընդունվելը ։
2016 թվականին նկարահանվել է «Երկինքները կսպասեն» ֆիլմում, որն առաջադրվել է «Սեզար» մրցանակի՝ որպես «Ամենախոստումնալից դերասանուհի» անվանակարգում։
2019 թվականին նկարահանվել է «Աղջկա դիմանկարը կրակի մեջ» Ֆիլմում։ Նա ստացել է Լյումիեր մրցանակ «Լավագույն դերասանուհի» անվանակարգում և առաջադրվել է «Սեզարի» մրցանակի «Լավագույն դերասանուհի» անվանակարգում իր գործընկեր Ադել Հանելի հետ միասին ։
Որպես ռեժիսոր
Մերլանը եղել է երկու կարճամետրաժ ֆիլմերի ռեժիսոր, 2017 թվականին՝ «Je suis une biche», իսկ 2019 թվականին՝ «Shakira»։
Արտաքին հղումներ
Կատեգորիա:Ֆրանսիացի դերասանուհիներ Կատեգորիա:Ֆրանսիացի հեռուստատեսային դերասանուհիներ Կատեգորիա:Թատրոնի ֆրանսիացի դերասանուհիներ Կատեգորիա:Դերասանուհիներ այբբենական կարգով Կատեգորիա:21-րդ դարի դերասանուհիներ
Ռումինիայի կոմունիստական կուսակցություն
Ռումինիայի կոմունիստական կուսակցություն, (ՌԿԿ) (մինչև 1922-ի վերջը կոչվել է Ռումինիայի սոցիալիստական–կոմունիստական կուսակցություն, մինչև 1948-ի փետրվարը՝ Ռումինիայի կոմունիստական կուսակցություն, 1946-ի փետրվարից մինչև 1965-ի հուլիսը՝ Ռումինիայի բանվորական կուսակցություն, 1965-ի հուլիսից՝ ՌԿԿ), հիմնադրվել է 1921-ի մայիսին՝ Բուխարեստում կայացած Ռումինիայի սոցիալիստական կուսակցության համագումարում։ Ստեղծման օրվանից մտել է Կոմինտերնի մեջ։ Կոմկուսի ստեղծումը պայմանավորված էր Հոկտեմբերյան սոցիալիստական հեղափոխության ազդեցությամբ Ռումինիայում ծավալված հեղափոխական շարժման վերելքով։ Կուսակցության հիմնադիր համագումարն արտահայտեց իր համերաշխությունը Սովետական Ռուսաստանի հետ՝ դատապարտելով նրա դեմ պատերազմ հրահրելու իմպերիալիստական տերությունների քաղաքականությունը։ 1924-ի ապրիլից մինչև 1944-ի օգոստոսը գործել է ընդհատակում։ Երկրի բանվորական շարժման մեջ կարևոր դեր է կատարել ՌԿԿ V համագումարը (1931), որտեղ որոշվել է բանվորներին (անկախ նրանց քաղաքական պատկանելիությունից) միավորել գործողությունների միասնական կոմիտեների մեջ։ Միասնական ճակատի տակտիկան նշանակալի հաջողություն է ունեցել 1933-ին՝ կոմկուսի կողմից գլխավորվող երկաթուղայինների և նավթագործների ելույթների ժամանակ։ Կոմունիստների նախաձեռնությամբ հետագայում ստեղծվել է Պայքարի հակաֆաշիստական դեմոկրատական ճակատ։ Ռազմաֆաշիստական բռնապետության շրջանում (1940–1944), երբ Ռումինիան երկրորդ համաշխարհային պատերազմին մասնակցում էր ֆաշիստական Գերմանիայի կողմում, կոմկուսը գլխավորում էր հայրենասիրական ուժերի պայքարը՝ հանուն բռնապետության տապալման և ԽՍՀՄ–ի դեմ պատերազմից դուրս գալու։ 1943-ին ՌԿԿ–ի նախաձեռնությամբ ստեղծվեց Հայրենասիրական հակահիտլերյան ճակատ։ 1944-ի մայիսի 1-ին կոմկուսը և սոցիալ–դեմոկրատական կուսակցությունը, հակառակ աջ սոցիալ–դեմոկրատների դիմադրության, ստեղծեցին միասնական բանվորական ճակատ։ Սովետական բանակի հարձակման բարենպաստ պայմաններում, կոմկուսը 1944-ի օգոստոսի 23-ին կազմակերպեց ժողովրդական զինված ապստամբություն, որի շնորհիվ ռազմաֆաշիստ․ վարչակարգը տապալվեց։ 1945-ի մարտին Ռումինիայում ստեղծվեց դեմոկրատական կառավարություն, որտեղ ղեկավար դերը պատկանում էր բանվոր դասակարգի ներկայացուցիչներին։ Կոմկուսի նախաձեռնությամբ անցկացվեցին ագրարային ռեֆորմ և դեմոկրատական այլ վերափոխումներ։
1946-ի մայիսին կայացած պառլամենտական ընտրություններում կոմկուսի գլխավորած դեմոկրատական բլոկը շահեց ձայների մեծամասնությունը։ 1947-ի դեկտ․ 30-ին միապետությունը վերացնելուց և հանրապետություն հռչակվելուց հետո կուսակցությունը աշխատավորների ջանքերն ուղղեց սոցիալիստական հեղափոխության խնդիրների իրագործմանը։ 1948-ի գարնանը կոմունիստական և սոցիալ–դեմոկրատական կուսակցությունները միավորվեցին Ռումինիայի բանվորական կուսակցության (ՌԲԿ) մեջ։ Ընդունվեց առաջին դեմոկրատական սահմանադրությունը, ազգայնացվեցին արտադրության հիմնական միջոցները՝ նյութական նախադրյալներ ստեղծելով երկրի սոցիալիստական ինդուստրացման համար։ 1949-ից սկսվեց գյուղացիական տնտեսությունների կոոպերացումը, որն ավարտվեց 1960-ական թվականների սկզբին։ ՌԿԿ VIII համագումարը (1960-ի հունիս) հավաստեց, որ Ռումինիայում ստեղծվել է սոցիալիզմի տնտեսական հիմքը և երկիրը թևակոխել է նրա շինարարության ավարտի փուլը։ ՌԿԿ IX համագումարը (1965-ի հուլիս) արձանագրեց սոցիալիստական արտադրահարաբերությունների լիակատար հաղթանակը քաղաքում և գյուղում։ Ընդունվեց նոր սահմանադրություն, որով Ռումինիան հռչակվեց սոցիալիստական հանրապետություն։ ՌԿԿ հետագա համագումարներում (X–1969, XI–1974, XII–1979) կանխագծվեցին երկրի տնտեսական–սոցիալական հեռանկարային և ընթացիկ զարգացման պլանները։ ՌԿԿ ԿԿ–ի 1974-ի մարտյան պլենումի որոշմամբ վերացվեց ԿԿ–ի մշտական նախագահությունը, փոխարենը ստեղծվեց ՌԿԿ ԿԿ–ի գործադիր կոմիտե։ XI համագումարում ընդունվեց կուսակցության նոր ծրագիր, փոփոխություններ մտցվեցին ՌԿԿ կանոնադրության մեջ։ ՌԿԿ ԿԿ Գործադիր կոմիտեն վերանվանվեց ՌԿԿ ԿԿ–ի Քաղգործկոմ։
ՌԿԿ մասնակցել է Մոսկվայում 1957, 1960 և 1969 թթ․ կայացած կոմունիստական և բանվորական կուսակցությունների միջազգային խորհրդակցություններին և հավանություն տվել ընդունված փաստաթղթերին։ ՌԿԿ ղեկավարվում է դեմոկրատական ցենտրալիզմի սկզբունքներով։ Նրա բարձրագույն մարմինը համագումարն է, իսկ դրանց միջև ընկած շրջանում՝ Կենտկոմը, որն իր կազմից ընտրում է Քաղգործկոմ և Քարտուղարություն։ 1974-1989 թթ. ՌԿԿ գլխավոր քարտուղարն էր Ն․ Չաուշեսկուն էր։ Կենտրոնական տպագիր օրգաններն են՝ «Սկինտեյա» («Scinteia») թերթը և «էռա Սոչիալիստե» («Era socialista) տեսական ամսագիրը։
Կատեգորիա:Ռումինիայի քաղաքականություն Կատեգորիա:Կոմունիստական կուսակցություններ Կատեգորիա:Արգելված կոմունիստական կուսակցություններ
Կալիրոե (արբանյակ)
Կալիրոե (Καλλιρρόη), Յուպիտերի անկանոն բնական արբանյակներից է, ունի հակադարձ շարժում։ Արբանյակը հայտնաբերվել է Կիթ Պիկի աստղադիտարանում Սփեյսուոչ ծրագրի շրջանակներում 1999 թվականի հոկտեմբերի 6-ից նոյեմբերի 4-ը ընկած ժամանակահատվածում, սկզբում այն ընդունվել է որպես աստերոիդ և ստացել է նշանակումը , և միայն 2000 թվականին է պարզվեց որ այն հանդիսանում է Յուպիտերի արբանյակ, և ստացավ  S/1999 J 1 նշանակումը , այդ պահին այն Յուպիտերի 17-րդ հայտնի արբանյակն էր։ Կալիրոեի աստղային մեծությունը 20,7 է , փաստորեն այն ավելի թույլ է երևում քան նույնիսկ գաճաճ մոլորակ Էրիսը, որի տեսանելի մեծությունն է 18,7 ։
Հունիսի 27
Հունիսի 27, տարվա 178-րդ (նահանջ տարիներին՝ 179-րդ) օրն է։
Կալիրոե (արբանյակ)
Արբանյակի անունը տրվել է 2002 թվականի հոկտեմբերին, այն անվանվել է հունական դիցաբանության օվկիանուհի Կալիրոեի անունով ։
Կալիրոեն պատկանում է Պասիֆեի խմբին, որի արբանյակները ունեն հակադարձ շարժում, հեռավորությունը մոլորակից ընկնում է 22,8 - 24,7 գիգամետր միջակայքում, իսկ ուղեծրի թեքումը 144,5° - 158,3° միջակայքում։
Ծանոթագրություններ
Կատեգորիա:Յուպիտերի արբանյակներ Կատեգորիա:Անկանոն արբանյակներ
Պարլան
Պարլան (Parlan), համայնք Ֆրանսիայի Օվերն մարզի Կանտալ գավառում ։
Բնակչությունը 2008 թվականի դրությամբ կազմում է 307 մարդ, բնակչության խտությունը` 12.73 մարդ/կմ²։ Բնակավայրը զբաղեցնում է 24.12 կմ² տարածք։
Աշխարհագրություն
Գտնվում է Փարիզ քաղաքից 450 կմ հարավ, Կլերմոն Ֆերան քաղաքից` 130 կմ հարավ-արևմուտք, Օրիյակ քաղաքից` 24 կմ հարավ-արևմուտք։
Բնակչություն
Բնակչության քանակը ըստ տարիների
Տնտեսություն
2010 թվականին ուներ 215 աշխատունակ (15-64 տարեկան) բնակիչ, որոնցից ակտիվ էին 147-ը, իսկ ոչ ակտիվները` 68։ Ակտիվության ցուցանիշը կազմում է 68,4 %։ 147 աշխատունակ մարդկանցից աշխատել է 135 անձ (77 տղամարդ և 58 կին)։ Գործազուրկ են եղել 12 անձ (5 տղամարդ և 7 կին)։ 68 անաշխատունակներից 10-ը եղել են աշակերտներ կամ ուսանողներ, 35-ը` թոշակառուներ, իսկ 23-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Պատարա Խուրվալեթի
Դիրք
Գտնվում է ծովի մակարդակից 780 մետր բարձրության վրա։ Շրջկենտրոն Գորիից հեռու է 2 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 414 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Գորիի շրջան
Ռոդ Սերլինգ
Ռոդման (Ռոդ) Էդվարդ Սերլինգ (Rodman Edward "Rod" Serling; ), ամերիկացի սցենարիստ, դրամատուրգ, հեռուստատեսային պրոդյուսեր և պատմիչ, որը հայտնի է 1950-ական թվականների իր հեռուստատեսային դրամաներով և գիտաֆանտաստիկ «Մշուշոտ գոտի» սերիալով։ Սերլինգը ակտիվ քաղաքական գործիչ է եղել և օգնել է ձևավորել հեռուստատեսային արդյունաբերության ստանդարտները։ Հոլիվուդում հայտնի է եղել որպես «ջղային երիտասարդ մարդ» («angry young man»), որը բախումներ է ունեցել հեռուստատեսության ղեկավարների և հովանավորների հետ՝ գրաքննության, ռասիզմի և պատերազմի հարցերով։
Մանկություն
Ռոդ Սերլինգը ծնվել է 1924 թվականի դեկտեմբերի 25-ին՝ Նյու Յորք նահանգի Սիրաքյուս քաղաքում՝ հրեայի ընտանիքում։ Նա Էսթեր և Սեմուել Լոուրենս Սթերլինգների երկրորդ տղան է։
Նախքան երեխաների հայտնվելը, Սերլինգի հայրն աշխատել է որպես քարտուղար և սիրողական գյուտարար, հետագայում, ինչպես իր աները, կայուն եկամուտ ստանալու համար նպարավաճառ է աշխատել։ Սակայն Մեծ ճգնաժամի ժամանակ խանութը փակվել է և նա սկսել է մսագործ աշխատել։ Մեծ եղբայրը Ռոբերտ Ջ. Սերլինգն է եղել իսկ մայրը տնային տնտեսուհի էր։
1926 թվականին Սերլինգի ընտանիքը բնակություն է հաստատել Սիրակուզից 70 մղոն հարավ գտնվող Բինգեմթոն քաղաքում, որտեղ և անցել է նրա երիտասարդության մեծ մասը։ Նրա ծնողները խրախուսել են նրա կատարողական հակումները։ Սեմ Սերլինգը նկուղում փոքրիկ բեմ է կառուցել, որտեղ Ռոդը հաճախ պիեսներ է բեմադրել (երբեմն հարևան երեխաների հետ)։ Նրա ավագ եղբայրը՝ գրող Ռոբերտը, հիշում էր, թե ինչպես վեց կամ յոթ տարեկան հասակում, Ռոդը ժամերով զվարճանում էր՝ խաղալով բուլվարային ամսագրերից կամ ֆիլմերից վերցված երկխոսություններ։
Զինվորական ծառայություն
Երբ ԱՄՆ-ն ներգրավվել է Երկրորդ համաշխարհային պատերազմում, Ռոդ Սերլինգը որոշել է դեռ չավարտած լքել դպրոցը՝ ծառայության գնալու համար, սակայն նրա քաղաքացիական դաստիարակության ուսուցիչը նրան վերահամոզել է։ Արդյունքում Սերլինգը զորակոչվել է բանակ դպրոցն ավարտելու հաջորդ օրը՝ իր եղբայր Ռոբերտի հետևից։
Ծառայել է 511-րդ պարաշյուտային-հետևակային գնդի 11-րդ օդադեսանտային դիվիզիայում ։ Ծառայության ընթացքում մասնակցել է կիսամիջին քաշային կարգում բռնցքամարտի մրցումներին և անցկացրել 17 մենամարտ՝ բարձրանալով մինչև դիվիզիոնի եզրափակչի երկրորդ փուլը, սակայն հետո նոկաուտի է ենթարկվել։ 1944 թվականի ապրիլին նրան ուղարկել են արևմուտք՝ Կալիֆոռնիա (ինչը հիասթափեցրել է Սերլինգին, քանի որ նա ցանկացել է օգնել Հիտլերի դեմ պայքարում), նոյեմբերին նրա դիվիզիան առաջին անգամ մարտի է նետվել Ֆիլիպիններում։ Սակայն Լեյտի ճակատամարտի ժամանակ 11-րդ օդադեսանտային դիվիզիան օգտագործվել է ոչ թե որպես դեսանտային դիվիզիա, այլ որպես թեթև հետևակ։
Տարբեր պատճառներով Սերլինգը տեղափոխվել է 511-րդ դասակ, որը կոչվել է «մահվան ջոկատ»՝ կորուստների բարձր մակարդակի պատճառով։ Լեյտում ստացած տպավորությունները մեծ դեր են խաղացել են Սերլինգի գրական և քաղաքական հայացքների ձևավորման հարցում։ Իր թշնամիների, իր դաշնակիցների մահը ամեն օր տեսնելով՝ նա հետագայում մահվան անկանխատեսելիության թեմայով բազմաթիվ աշխատանքներ է գրել։ Զինվորական ծառայության ընթացքում շարքային Սերլինգը պարգևատրվել է Մանուշակագույն սրտով, Բրոնզե աստղով և Ֆիլիպինների ազատագրման մեդալով։ Մի քանի անգամ վիրավորվել է (նրանցից մեկը ծնկի բաժակի վրա է եղել)։ Սերլինգի մարտական փորձը խորապես ազդել է նրա և նրա ստեղծագործության վրա։
Կրթություն և ընտանիք
1946 թվականին բանակից ազատվելուց և վերքերից ապաքինվելուց հետո Սերլինգը աշխատել է վերականգնողական հիվանդանոցում։ Նրա ծնկները անհանգստացրել են նրան տարիներով։ Նա ծնկի վնասվածքի պատճառով հաճախ էր ընկնում աստիճաններից։ Օհայո նահանգի Յելլոու-Սփրինգսի Անտիոքյան քոլեջում սովորելու ժամանակ նա ստացել է կրթական նպաստներ և հաշմանդամության վճարումներ՝ ֆիզիկական կրթության ծրագրում ընդգրկվելու համար։ Նա անդամակցել է ուսանողական թատրոնին, իսկ հետո՝ ռադիոհեռարձակման գործին։ Նա փոխել է իր գրականության մասնագիտացումը և 1950 թվականին ստացել է արվեստի բակալավրի աստիճան։ Ուսումնառության ընթացքում նա շարունակել է գրել, ինչպես նաև սկսել է ղեկավարել կամպուսի բազմաթիվ ռադիո ծրագրերը։ Այստեղ էլ նա ծանոթացել է ուսանողուհի Քերոլայն Լուիզա Կրամերի հետ, որը հետագայում դարձել է նրա կինը։ Նրանք ունեցել են երկու դուստր՝ Ջոդին և Աննեն։
«Մշուշոտ գոտի»
1959 թվականի հոկտեմբերի 2-ին CBS հեռուստաալիքով կայացել է Սերլինգի դասական «Մշուշոտ գոտի» սերիալի պրեմիերան։
Ծրագրի համար Սերլինգը վարձել է Ռիչարդ Մեթսոնին, Չարլզ Բոմոնտին և այլ սցենարիստների։ Հարցազրույցում Սերլինգը ասել է, որ գիտաֆանտաստիկ շոուի ձևաչափի առումով ցանցերի ղեկավարների հետ վեճ չի լինելու, ինչպես նաև նշել է, որ ծրագիրը խուսափելու է գրաքննությունից, ի տարբերություն Playhouse 90-ի համար գրված ավելի վաղ սցենարի։
Սերլինգը օգտագործել է սեփական փորձը բազմաթիվ դրվագներ գրելու համար (օրինակ՝ բռնցքամարտի, ռազմական կյանքի և օդանավերի օդաչուների մասին)։ «Մթնշաղի գոտում» արտահայտված են ռասայական հարաբերությունների վերաբերյալ նրա սոցիալական տեսակետները, որոնք փոքր-ինչ քողարկված են շոուի գիտաֆանտաստիկ և ֆանտաստիկ տարրերում։ Օրինակ՝ «I Am The Night-Color Me Black» դրվագը, որտեղ ռասիզմն ու ատելությունը ամերիկյան հարավում մութ ամպ է ձևավորում և տարածում ամբողջ աշխարհում։ «Մթնշաղի գոտու» շատ պատմություններ արտացոլում են նրա հայացքներն ու գենդերային դերերը։
«Մշուշոտ գոտին» հեռարձակվել է հինգ եթերաշրջանով (առաջին երեքը և հինգերորդը ներկայացված են եղել կեսժամանոց սերիաներով, չորորդը՝ մեկ ժամ տևողությամբ սերիաներով) և շահել է հեռուստատեսային և դրամատիկ բազմաթիվ մրցանակներ։ Չնայած նրան, որ սերիալը ունեցել է հավատարիմ երկրպագուներ, նրա վարկանիշը այնքան էլ բարձր չի եղել։ Հինգ տարի աշխատանքից հետո (156 դրվագներ, որոնցից 92-ը գրված են Սերլինգի կողմից), Սերլինգը հոգնել է սերիալի նկարահանումներից։ 1964 թվականին շոուի ստեղծողը որոշել է դեմ չլինել նախագծի երրորդ և վերջնական փակմանը։ Սերլինգը վաճառել Է CBS-ի «Մթնշաղի գոտու» իրավունքները։
1983 թվականին «Warner Bros.»-ը նկարահանել Է «Մթնշաղ գոտի» ֆիլմը։ Սերիալի նախկին դերասան Բերջես Մերեդիթը հանդես է եկել որպես ֆիլմի պատմիչ։ 1985 և 2002 թվականներին՝ շոուի ստեղծողի մահից հետո, շոուն վերականգնելու փորձեր են կատարվել։
Մահ
1975 թվականի մայիսի 3-ին Սերլինգը սրտային կաթված է ստացել և հոսպիտալացվել։ Նա երկու շաբաթ Թոմփկինս շրջանի հանրային հիվանդանոցում է անցկացրել, այնուհետև դուրս է գրվել։ Երկորդ սրտային կաթվածը եղել է երկու շաբաթ անց և ստիպել է բժիշկներին կատարել սրտի բաց վիրահատություն։ Չնայած այդ վիրահատությունը ռիսկային է եղել, նրանք այնուամենայնիվ կատարել են դա։ Վիրահատությունը եղել է հունիսի 26-ին և տևել է 10 ժամ։ Սերլինգը երրորդ սրտային կաթվածն է ստացել վիրահատական սեղանի վրա և մահացել երկու շաբաթ անց՝ Նյու Յորքի Ռոչեստերի Սթրոնգ Մեմորիալ հիվանդանոցում։ Այդ ժամանակ նա 50 տարեկան էր։ Հուղարկավորել են հուլիսի 2-ին։
Ծանոթագրություններ
Կատեգորիա:20-րդ դարի ամերիկացի պատմվածքագիրներ Կատեգորիա:Ամերիկացի սցենարիստներ Կատեգորիա:Ամերիկացի ֆանտաստ գրողներ Կատեգորիա:Ամերիկացի գրողներ Կատեգորիա:20-րդ դարի ամերիկացի գրողներ Կատեգորիա:Ամերիկացի սարսափ ժանրի գրողներ Կատեգորիա:Հոլիվուդյան փառքի ծառուղի Կատեգորիա:Երկրորդ համաշխարհային պատերազմի մասնակիցներ Կատեգորիա:20-րդ դարի ամերիկացի գործարարներ Կատեգորիա:Ամերիկացի դրամատուրգներ Կատեգորիա:Ամերիկացի հեռուստապրոդյուսերներ Կատեգորիա:Ամերիկացի տղամարդ գրողներ Կատեգորիա:Ամերիկացի տղամարդ կինոդերասաններ Կատեգորիա:Ամերիկացի տղամարդ վիպասաններ Կատեգորիա:20-րդ դարի ամերիկացի վիպասաններ Կատեգորիա:Ամերիկացի դերասաններ Կատեգորիա:Ամերիկացի պրոդյուսերներ Կատեգորիա:Սցենարիստներ այբբենական կարգով Կատեգորիա:Ամերիկացի պատմվածքագիրներ Կատեգորիա:Ամերիկացի կինոպրոդյուսերներ Կատեգորիա:Ամերիկացի կինոդերասաններ Կատեգորիա:Ամերիկացի արձակագիրներ Կատեգորիա:Բրոնզե աստղի մեդալակիրներ (ԱՄՆ)
(8850) Բիգնոնիա
(8850) Բիգնոնիա (Bignonia), աստերոիդ աստերոիդների հիմնական գոտում։ Հայտնաբերվել է 1990 թվականի նոյեմբերի 15-ին Էրիկ Էլստի կողմից Լա Սիլյայում ։
Միջին հեռավորությունը Արեգակից կազմում է 2,987191 ա. մ., առավելագույնը մոտենում է 2,7185 ա. մ. հեռավորության վրա և հեռանում 3,2559 ա. մ. ։ Արեգակի շուրջ մեկ ամբողջական պտույտ է կատարում 1885,79 երկրային օրվա ընթացքում, իր ուղեծրով շարժվելով միջինում 0,190902 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,64° անկյուն։
Արտաքին հղումներ
Կատեգորիա:1990 թվականին հայտնաբերված աստղագիտական մարմիններ Կատեգորիա:Էրիկ Էլստի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Գրիգոր Տեր-Հակոբյան
Գրիգոր Աբրահամի Տեր-Հակոբյան (Գրո, ), հայ բժիշկ, հոգեբույժ, պետական գործիչ։ Պրոֆեսոր։
Կենսագրություն
Գրիգոր Տեր-Հակոբյանը ծնվել է 1886 թվականի դեկտեմբերին (1887 թվականի մայիսի 4-ին) Նախիջևան քաղաքում (Արաքսի վրա) ծառայողի ընտանիքում։ Հինգ տարեկան հասակում կորցրել է հորը, և նրա դաստիարակությամբ զբաղվել է մայրը։ 1894 թվականին ընդունվել է Նախիջևանի եռդասյա քաղաքային դպրոց, որտեղից տեղափոխվել է Երևան և ընդունվել գիմնազիայի նախապատրաստական դասարան։ 1905 թվականին ավարտել է գիմնազիան և ընդունվել Մոսկվայի համալսարանի բնագիտության ֆակուլտետ։ 1906 թվականին կլիմայական պայմանների (թե ուսանողական ցույցերին մասնակցելու) պատճառով տեղափոխվել է Օդեսայի համալսարան, իսկ տարեվերջին՝ փոխադրվել բժշկական ֆակուլտետ։ 1910 թվականին Օդեսայում ընդհատակյա հեղափոխական աշխատանքի և ցույցերին մասնակցելու պատճառով ձերբակալվել և բանտարկվել է։ 1911 թվականին ազատվելուց հետո պետական քննությունները հանձնել է Մոսկվայի համալսարանում, ստացել բժշկի որակավորում և մնացել այդ համալսարանի բժշկական ֆակուլտետի նյարդաբուժական կլինիկայում՝ որպես էքստեռն։ 1912 թվականի հունվարին հաստատվել է օրդինատորի պաշտոնում։ Եղել է կլինիկայի տնօրեն Վ. Ա. Մուրատովի և ասիստենտ պրիվատ դոցենտ (հետագայում՝ պրոֆեսոր) Կ. Սեպպի ղեկավարության ներքո։ 1912 թվականին պրոֆեսորի աջակցությամբ սկսել է «բազեդովյան հիվանդության էության մասին» գիտական աշխատանքը։ Կլինիկայում աշխատելուն զուգահեռ աշխատել է բժիշկ Գրիգոր Տերյանի հոգե-նյարդաբուժական հիանդանոցում և առողջարանում՝ որպես օրդինատոր։ 1913 թվականի սկզբներին թոքախտով ծանր հիվանդանալու պատճառով բժիշկների խորհրդով ժամանակավորապես ընդհատել է աշխատանքը և բուժման նպատակով ուղարկվել Աբասթուման, սակայն չի կարողացել տեղավորվել այնտեղ։ Տեղափոխվել է Երևան և սկսել բուժվել թոքախտի դեմ և նյութական վիճակից դրդված՝ աշխատել Երևանի նորաբաց հոգեբուժական հիվանդանոցում՝ որպես գլխավոր բժիշկ։ Առաջին համաշխարհային պատերազմը և առողջական վիճակը խոչընդոտել են Մոսկվա վերադառնալուն, և նա վերջնականապես հաստատվել է Երևանում։ 1915 թվականին նշանակվել է Երևանի զինվորական հիվանդանոցի օրդինատոր, սակայն 6 ամիս հետո՝ որպես Հայաստանի միակ հոգեբույժ, ազատվել պաշտոնից՝ հոգեբուժությամբ զբաղվելու նպատակով։
1918 թվականին նշանակվել է Հայկական հրաձգային դիվիզիայի առաջին լազարեթի գլխավոր բժիշկ և 6 ամիս հետո ազատվելով պաշտոնից՝ կրկին անցել հոգեբուժական հիվանդանոցում իր նախկին աշխատանքին։ 1920 թվականի դեկտեմբերի 2-ին Հայաստանի խորհրդայնացումից հետո Հեղափոխական կոմիտեի կողմից նշանակվել է Սոցիալական ապահովության ժողովրդական կոմիսարիատի ժամանակավոր կոմիսար, նույն թվականի դեկտեմբերի 12-ին նշանակվել է Առողջապահության ժողովրդական կոմիսարի տեղակալ և կազմակերպել այդ կոմիսարիատն ու դրա աշխատանքը։ 1921 թվականին նշանակվել է Առժողկոմի մշակույթի և կրթության բաժնի վարիչ, 1922 -1924 թվականներին՝ բուժական բաժնի վարիչ։ Այդ ժամանակաշրջանում շարունակել է զբաղեցնել հոգեբուժական հիվանդանոցի գլխավոր բժշկի պաշտոնը։ Ավտոմոբիլային վթարից ստացած ծանր վնասվածքների պատճառով մեկ տարով ազատվել է աշխատանքից և բուժում անցել։ 1925 թվականին աշխատել է Լուսավորության ժողովրդական կոմիսարիատի ուղղիչ-կրթական գաղութում՝ որպես կոնսուլտանտ։ 1926 թվականին կրկին ընդունվել է հոգեբուժական հիվանդանոց՝ որպես գլխավոր բժիշկ, միաժամանակ հանդիսանալով Երևանի պետական համալսարանի բժշկական ֆակուլտետի հոգեբուժական կլինիկայի ասիստենտ։ 1927-1929 թվականներին վարել է դատական հոգեբուժության դասընթացը։ 1926-1930 թվականներին Երևանի քաղաքային բուժարանում շաբաթը երկու օր կատարել է հիվանդների ընդունելություն։ 1926 և 1928 թվականներին երկամսյա արձակուրդների ընթացքում աշխատել է Օդեսայի շրջանային հոգեբուժական հիվանդանոցում և Լենինգրադի Վ. Բեխտերևի անվան հոգե-նյարդաբանական ինստիտուտում։ 1930 թվականին նշանակվել է Երևանի պետական համալսարանից նոր անջատված Երևանի բժշկական ինստիտուտի հոգեբուժական կլինիկայի (աբիոնի) ասիստենտ, 1931-1937 թվականներին կլինիկայի տնօրեն (ամբիոնի վարիչ), 1931 թվականին համատեղությամբ նշանակվել է Լուսժողկոմատի Մանկաբանական ինստիտուտի կոնսուլլտանտ-հոգենյարդաբույժ։ 1931 թվականին Առժողկոմատի կողմից եռամսյա գիտական գործուղման է մեկենլ Մոսկվա՝ կլինիկաներում և գիտահետազոտական ինստիտուտներում հոգեբուժական գործի դրվածքին ծանոթանալու։ 1936 թվականին բարձր գնահատելով նրա գիտամանկավարժական գործունեությունը՝ Հայկական ԽՍՀ Առժողկոմատին առընթեր ատեստավորող հանձնաժողովը, առանց թեզ պաշտպանելու, նրան շնորհել է գիտության թեկնածուի աստիճան և պրոֆեսորի կոչում։
Հեղինակ է բազմաթիվ գիտական ու գիտահանրամատչելի հոդվածների, որոնք տպագրվել են գիտական հանդեսներում և պարբերական մամուլում։ Գիտական ախատանքները, հոդվածներն ու զեկուցումները նվիրված են բազեդովյան հիվանդության, մալարիայի կլինիկայի, շիզոֆրենիայի պիրոթերապիայի և սուլֆազինոթերապիայի, հոգեբուժության պատմության ու կազմակերպման հարցերին  ։
Գրոն եղել է լայնախոհ ու առինքնող մտավորական, մտերիմ է եղել 1920-1930-ական թվականների բազմաթիվ հայ նշանավոր անձանց հետ։ Եղիշե Չարենցի հոգեբանական ճգնաժամի շրջանում հաճախակի է այցելել նրան։ Ենթարկվել է ստալինյան վարչակարգի հալածանքներին։ 1937 թվականին դառնալով ստալինյան տեռորի զոհը՝ հեռացվել է հոգեբուժական կլինիկայի տնօրենի պաշտոնից, ձերբակալվել և աքսորվել Ակմոլինսկ (այժմ՝ Ցելինոգրադ), ապա՝ Կարագանդա։ 1947 թվականին արդարացվել և վերադարձել է Երևան։ 1947-1953 թվականներին եղել է Հանրապետական հոգեբուժական դիսպանսերի լոգոպեդիայի կաբինետի վարիչ, 1953 թվականից՝ հոգեթերապիայի կաբինետի վարիչ։ 1948 թվականին մեկնել է Մոսկվա՝ մասնակցելու Նյարդաբույժների և հոգեբույժների համագումարին և Բուրգեկոյի անվան նյարդավիրաբուժության ինստիտուտում ենթարկվելու կոնսուլտացիայի՝ իր մոտ առկա ուղեղի ուռուցքի կապակցությամբ։
Մահացել է 1969 թվականի դեկտեմբերի 18-ին Երևանում։
Հիշատակ
Գրիգոր Տեր-Հակոբյանի անունով Երևանի քաղաքային հոգեբուժական դիսպանսերի նախասրահում կա ցայտաղբյուր։ Նրա անձնական գործը պահվում է Մխիթար Հերացու անվան Երևանի բժշկական համալսարանի արխիվում, թիվ 58, թ.6-7: Ինքնագիր։
Աղբյուրներ
Կատեգորիա:Հայ հոգեբույժներ Կատեգորիա:Հայ բժիշկներ Կատեգորիա:Մոսկվայի պետական համալսարանի շրջանավարտներ Կատեգորիա:Հայ պետական գործիչներ Կատեգորիա:Գիտությունների թեկնածուներ Կատեգորիա:Հայ պրոֆեսորներ Կատեգորիա:Հայաստանի Հանրապետության Խորհրդարանի (1918-1920) 1-ին գումարման պատգամավորներ
Ձմեռային օլիմպիական խաղեր 1998
XVIII ձմեռային օլիմպիական խաղեր (Les XVIIIes Jeux olympiques d'hiver), անցկացվել են Ճապոնիայի Նագանո քաղաքում 1998 թվականի փետրվարի 7-ից 22-ն ընկած ժամանակահատվածում։ Խաղերի անցկացման քաղաքի մյուս թեկնածուներն էին իտալական Աոստան, շվեդական Էստերսունդը, իսպանական Խական և Սոլթ Լեյք Սիթին (ԱՄՆ)։ Քվերկության արդյունքում Նագանոն Սոլթ Լեյք Սիթիի նկատմամբ հաղթանակ տարավ (46:42)։
Սպորտաձևեր
1998 թվականի ձմեռային օլիմպիական խաղերի ծրագրում ընդգրկվել են 14 մարզաձևեր։ Ընդհանուր առմամբ խաղարկվել է մրցանակների 68 հավաքածու։
1. Բիաթլոն 2. Բոբսլեյ 3. Կյոռլինգ 4. Չմշկասպորտ
5. Դահուկային սպորտ 6. Սահնակային սպորտ 7. Տափօղակով հոկեյ
Մասնակիցներ
Մրցումներին մասնակցել են 72 երկրների ռեկորդային թվով մարզական պատվիրակություններ։
Արտաքին հղումներ
Կատեգորիա:Օլիմպիական խաղեր
Ջուլիո Կաչչինի
Ջուլիո Կաչչինի (Giulio Caccini կամ Giulio Romano, ), իտալացի կոմպոզիտոր։
Կենսագրություն
Ջուլիո Կաչչինին դասվում է երաժիշտների (Գալիլեի, Պերի, Կավալիերի) և բանաստեղծների (Ռինուչչինի) խմբակին, ովքեր նպաստել են օպերայի ծագմանը Իտալիայում ։ Այդ խմբակը ծանոթ է Ֆլորենտական կամերետա անունով, որը հավաքվում էր հումանիստ և մեկենաս Ջովաննի Բարդիի, իսկ 1592 թվականից Ջիովաննի Կորսիի տանը։
Կաչչինին համարվում է սոլո երգեցողության հիմնադիրներից մեկը, հեշտացված գեղարվեստական ձև, որի շնորհիվ բազմաձայն կոնտրապունկտային երարժշտությունը զիջեց իր իշխող դերը։
Դրան հետևեց Դաֆնայի երաժշտությամբ դրաման, Ռինուչչինիի տեքստով, դրամա «Էվրիդիկա», որը սկզբից գրեց Պերիի այնուհետև Ռինուչինիի բառերով։ Այնուհետև լույս տեսավ «Նոր երաժշտություն», միաձայն մադրիգալներից, կանցոներից ու արիաներից բաղկացած ստեղծագործություն ։ Մյուս ստեղծագործությունների հավաքածուն «Nuove arie» անունով հրատարակվել է 1608 թվականին։
Դուստրը երգչուհի և կոմպոզիտոր Ֆրանչեսկա Կաչչինին է ։
Կաչչինիի ամենահայտնի և կատարվող ստեղծագործությունը «Ave Maria»-ն է։
Ծանոթագրություններ
Կատեգորիա:Իտալացի կոմպոզիտորներ Կատեգորիա:Օպերային կոմպոզիտորներ
Վանկային տաղաչափություն
Վանկային տաղաչափություն, սիլաբական տաղաչափություն (հուն․ όνλλάβή— վանկ), տաղաչափական համակարգ, որով կառուցված չափածոյում ռիթմն ստեղծվում է տողերի մեջ վանկերի թվի հավասարության շնորհիվ։ Վանկային տաղաչափությունը հատուկ է բառական կայուն շեշտ ունեցող լեզուներին (ֆրանսերեն, իտալերեն, հայերեն, լեհերեն, չեխերեն և այլն)։ Ռիթմի գոյացման վճռական պայմանը ոչ թե շեշտերի կանոնավոր դասավորությունն է բանատողում, այլ վանկերի հավասար քանակը։ Ֆրանսերեն պոեզիայում օրինակ, կարևոր են միայն տողի մեջտեղում և վերջում հանդես եկող շեշտերը։ Վանկային տաղաչափությամբ գրված հայերեն բանաստեղծությունների մեծ մասը չունի շեշտերի կանոնավոր դասավորություն․ կարևորը տողերի և կիսատողերի վանկերի թվի հավասարությունն է։ Այսպես, հայ պոեզիայում ամենատարածված չափերից մեկը 8 և 7–վանկանի տողերից բաղկացած ոտանավորն է, ընդ որում՝ 8-վանկանի տողը բաժանվում է երկու հավասարավանկ կիսատողերի, 7- վանկանի տողը՝ 4 և 3-վանկանի մասերի, այդ հատվածների պարբերական կրկնությամբ էլ գոյանում է ռիթմը։
Տես նաև
Կատեգորիա:Լեզուներ
Հունիսի 28
Հունիսի 28, տարվա 179-րդ (նահանջ տարիներին՝ 180-րդ) օրն է։
Պրաքսիդիկե (արբանյակ)
Պրաքսիդիկեն ունի մոտ 7 կմ տրամագիծ, և պտտվում է Յուպիտերի շուրջ միջինում 21 147 000 միլիոն կմ հեռավորության վրա, 625,3 օրվա ընթացքում ։ Արբանյակի ուղեծրի թեքումը կազմում է 149,0° խավարածրի հարթության նկատմամբ (143° Յուպիտերի հասարակածի նկատմամբ), իսկ էքսցենտրիսիտետը 0,230 է ։
Պրաքսիդիկեն պատկանում է Անանկեի խմբին, որի արբանյակները ունեն հակադարձ շարժում, հեռավորությունը մոլորակից ընկնում է 19,3 - 22,7 գիգամետր միջակայքում, իսկ ուղեծրի թեքումը մոտ 150° է ։
Արբանյակի անունը տրվել է 2003 թվականի օգոստոսին, այն անվանվել է Հունական դիցաբանության պատիժի աստվածուհի Պրաքսիդիկեի անունով ։
Ծանոթագրություններ
Կատեգորիա:Յուպիտերի արբանյակներ Կատեգորիա:Անկանոն արբանյակներ
(421) Զարինգիա
(421) Զարինգիա (Zahringia), աստերոիդ աստերոիդների հիմնական գոտում։ Հայտնաբերվել է 1896 թվականի սեպտեմբերի 7-ին Մաքս Վոլֆի կողմից Հայդելբերգում ։
Միջին հեռավորությունը Արեգակից կազմում է 2,542628 ա. մ., առավելագույնը մոտենում է 1,8266 ա. մ. հեռավորության վրա և հեռանում 3,2586 ա. մ. ։ Արեգակի շուրջ մեկ ամբողջական պտույտ է կատարում 1480,89 երկրային օրվա ընթացքում, իր ուղեծրով շարժվելով միջինում 0,243097 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,77° անկյուն։
Ըստ Տոլենի սպեկտրալ դասակարգման պատկանում է S դասին ։
Արտաքին հղումներ
Կատեգորիա:Աստերոիդների դաս S Կատեգորիա:1896 թվականին հայտնաբերված աստղագիտական մարմիններ Կատեգորիա:Մաքս Վոլֆի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ֆադու
Ֆադու (fado` fatum բառից, որ նշանակում է ճակատագիր ), ավանդական պորտուգալական երաժշտության հատուկ ոճ, որում զգացմունքային առումով գերակշռում է միայնության, նոստալգիայի, տխրության և սիրային կարոտի զգացումների բարդ համադրումը, որ պորտուգալերենում կոչվում է սաուդադի (saudade): Պորտուգալական կիթառի համադրությամբ լիրիկական սոլո երգերի տարատեսակներ են։
Պատմություն
Ժանրը վերջնականապես ձևավորվել է 19-րդ դարի սկզբում հունական ազգային, արաբական երաժշտությունների խառնման արդյունքում` բրազիլական երաժշտության ազդեցությամբ։ Ֆադուն կարևոր տեղ է զբաղեցնում պորտուգալացիների ազգային ինքնարտահայտման գործում և շատ է տարբերվում իսպանական պայծառ և կենդանի ռիթմերից, որոնք արտահայտում են իսպանական կտրուկ բնավորությունը։ Ֆադուում տեսանելի է պորտուգալացիների նուրբ և մելանխոլիկ հոգին։
Գոյություն ունի ֆադուի երկու հիմնական կենտրոն. Լիսաբոն և Կոիմբրա։ Ֆադուի կոիմբրյան ոճը կապված է Կոիմբրայի համալսարանի ակադեմիական ավանդույթների հետ։ Այն ունի առավել նուրբ մեղեդիներ և կատարվում է բացառապես տղամարդկանց կողմից։ Լիսաբոնում ֆադուն հիմնականում կատարում են այսպես կոչված ֆադուի տներում (casa do fado) ինչպես տղամարդկանց, այդպես էլ կանանց կողմից։
Ֆադուի թագուհին համարվում է Ամալիա Ռոդրիգեշը ։ Պորտուգալացի կատարող Մարիզան շատ բան է արել, որպեսզի այդ ոճը գտնի իր ունկնդրողին այլ երկրներում ևս։ Ժամանակակից ֆադու կատարող Անա Մոուրան իր համաշխարհային հռչակի շնորհիվ ամրապնդեց ֆադուի «իշխանությունը» համաշխարհային բեմում։
2011 թվականի նոյեմբերի 27-ին ՅՈՒՆԵՍԿՈ-ն ֆադուն ներառել է մարդկության ոչ նյութական մշակութային ժառանգության ցանկում։
Արտաքին հղումներ
Կատեգորիա:Երաժշտական ոճեր Կատեգորիա:Պորտուգալական երաժշտություն Կատեգորիա:Մարդկության բանավոր և ոչ նյութական ժառանգության գլուխգործոցներ
Էուրսքուգ-Հյելան
Էուրսքուգ-Հյելան կոմունան կազմավորվել է 1838 թվականի հունվարի 1-ին։ Անվան սկզբնամասը՝ Aurr, նշանակում է մանրախիճ, իսկ skógr թարգմանվում է որպես ծառ։ HOLAND-ը կոմունայի հին անվանումն է, ինչը նշանակում է խոտ։
Կոմունայի տարածքի մեծ մասը պատված է անտառներով։ Կան նաև բերրի վարելահողեր։ Այստեղով հոսում են Haldenvassdraget և Hølandselva գետերը։
Էուրսքուգ-Հյելանի զինանշանը
Էուրսքուգ-Հյելան կոմունայի զինանշանը հաստատվել է 1983 թվականի փետրվարի 4-ին և իրենից ներկայացնում է դեղին վահան, ներքևի մասը սուր, որի վրա պատկերված է սև գույնի խեցգետին։ Խեդգետինի պատկերը վերցված է կոմունայի հին զինանշաններից։ Այն խորհրդանշում է ծովը և համայնքի տնտեսությունը, որը հիմնականում կապված է ծովի հետ ։
Բնակչություն
Համաձայն 2007 թվականի մարդահամարի տվյալների՝ Էուրսքուգ-Հյելան կոմունայում բնակվում է 13587 մարդ։ Կոմունայի բնակչության քանակը վերջին 60 տարում աճ է գրանցել ։
Տնտեսություն
Էուրսքուգ-Հյելանում գտնվում են բազմաթիվ ալրաղացներ, որոնք ալյուր են պատրաստում ոչ միայն կոմունայի կարիքների, այլև ամբողջ երկրի համար։ Այստեղ գտնվում է նաև խոշոր տպարան, որտեղ տպագրվում են բազմաթիվ թերթեր, պարբերականներ, գրքեր։ Քանի որ Օսլոն գտնվում է մեկ ժավա ավտոմոբիլային ճանապարհի հեռավորության վրա, ապա տնտեսության զարգացման գործում մայրաքաղաքը մեծ դեր է խաղում։
Ծանոթագրություններ
Կատեգորիա:Ակերսհուս ֆյուլքեի կոմունաներ
Ֆոնոգրամներ և տեսաձայնագրություններ արտադրողների մեքսիկական միություն
Ֆոնոգրամներ և տեսաձայնագրություններ արտադրողների մեքսիկական միություն (Asociación Mexicana de Productores de Fonogramas y Videogramas (AMPROFON)), շահույթ չհետապնդող կազմակերպություն Մեքսիկայում, որը ներառում է ինչպես միջազգային այնպես էլ տեղական ձայնագրող ընկերություններ։ Հիմնադրվել է 1963 թվականի ապրիլի 3-ին, և այժմ ներառում է ձայանգրող ընկերություններ, որոնք ծածկում են Մեքսիկայի շուկայի 70 տոկոսը։ AMPROFON-ը հանդիսանում է Ֆոնոգրամմա արտադրողների միջազգային ֆեդերացիայի (IFPI) անդամ։
Պատմություն
Կազմակերպությունը ստեղծվել է Phonographic Discs Producers (AMPRODISC) անվան տակ Մեխիկոյում 1963 թվականին։ Կազմակերպության նպատակն էր ստեղծել քաղաքացիական միություն, որը կներկայացներ ձայնագրություններ արտադրողների շահերը և հետաքրքրությունները։ Անդամներն էին ՝
1971 թվականի հուլլիսի 26-ին կազմակերպության անվանումը փոխվեց, դառնալով Asociación Mexicana de Productores de Fonogramas, իսկ 1990 թվականի մայիսի 3-ին այն ստացավ իր այժմյան անվանումը՝ Mexican Association of Producers of Phonograms and Videograms (AMPROFON) :
Չարթեր
Չարթերը հրապարակվում են ամեն չորեքշաբթի երեկոյան, և հիմնված են վաճառքների երկրում տվյալների վրա՝
Արտաքին հղումներ
Կատեգորիա:Մեքսիկայի ընկերություններ Կատեգորիա:Մեքսիկայի երաժշտություն
Իմրեն Այքութ
Իմրեն Այքութ, թուրք տնտեսագետ և պետական գործիչ։
Կենսագրություն
Ծնվել է 1940 թվականին Կոզանում։ Ավարտել է Աթաթուրքի անվան տարրական դպրոցը, ապա Ադանայի աղջիկների վարժարանը։ 1964 թվականին ավարտել է Ստամբուլի համալսարանի տնտեսագիտության ֆակուլտետը ։
Այնուհետև սովորել է Օքսֆորդի համալսարանում, ուսումնասիրել է աշխատողի և գործատուի միջև հարաբերությունները, աշխատանքային հարաբերությունները և արհմիությունները։ Դրանից հետո սովորել է Նորվեգիայի Օսլոյի համալսարանում՝ «աշխատողների մասնակցությունը ձեռնարկության կառավարմանը ծրագրով։ Հետագայում նա զբաղվել է միությունների կոնֆեդերացիային և Մեծ Բրիտանիայի աշխատանքի դեպարտամենտին կից տարբեր հետազոտություններով։ Թուրքիայում փիլիսոփայության դոկտորի աստիճան է ստացել «Աշխատակիցների համար փոխանակման դասընթացներ (Թուրքիայից դուրս) աշխատանքի և Թուրքիայի տնտեսության տեսանկյունից դրանց վերլուծության համար» աշխատանքի համար ։
Այքութը երկու արհմիություններում զբաղեցրել է 1964-1975 թվականներին կոլեկտիվ աշխատանքային վեճերի բաժնի ղեկավարի, 1975-76 թվականներին աշխատողի և գործատուի միջև հարաբերությունների մասնագետի և թղթային արտադրության աշխատողների արհմիության գլխավոր քարտուղարի պաշտոնը ։
Ծանոթագրություններ
Կատեգորիա:Թուրքիայի նախարարներ Կատեգորիա:Ստամբուլի համալսարանի շրջանավարտներ Կատեգորիա:Թուրքիայի կին քաղաքական գործիչներ Կատեգորիա:Ստամբուլի պատգամավորներ Կատեգորիա:Թուրքիայի կառավարության կին նախարարներ Կատեգորիա:Թուրքիայի 20-րդ գումարման մեջլիսի պատգամավորներ Կատեգորիա:Թուրքիայի պետնախարարներ Կատեգորիա:Թուրքիայի քաղաքական գործիչներ Կատեգորիա:Թուրք պետական գործիչներ Կատեգորիա:Օքսֆորդի համալսարանի շրջանավարտներ Կատեգորիա:Օսլոյի համալսարանի շրջանավարտներ Կատեգորիա:Թուրք տնտեսագետներ
Մոկվեթսի Մասիսի
Բժիշկ Մոկվեթսի Էրիկ Կիբեթսվե Մասիսի (Dr. Mokgweetsi Eric Keabetswe Masisi), Բոտսվանայի փոխնախագահ 2014 թվականի նոյեմբերի 12-ից ապրիլի 1-ը, 2018 թվականի ապրիլի 1-ից Բոտսվանայի հինգերորդ նախագահ։ Նա նաև զբաղեցրել է կրթության նախարարի պաշտոնը 2014 թվականից, իսկ ավելի վաղ եղել է նախագահի գործերի և պետական կառավարման նախարար 2011-2014 թվականներին։ Առաջին անգամ խորհրդարանում ընտրվել է 2009 թվականին։
Կյանք և կարիերա
Մոկվեթսի Մասիսին Էդիսոն Սեթլհոմոյի (1923-2003) որդին էր, որը երկար ժամանակ պատգամավոր էր։ Մասիսին մեծացել է Գաբորոնեում, հաճախել է Թորնհիլ տարրական դպրոց և Maru A Pula դպրոց։ Դպրոցում նա զբաղվել է ֆուտբոլով և թենիսով, սակայն, արդյունքում ընտրել է դերասանի մասնագիտությունը։ 1984 թվականին, ճաանչում է ստացել Գաբորնեի արտադրության մեջ իր գլխավոր դերակատարման համար և բարձր գնահատական է ստացել Ալան Պատոնի այցելությունից՝ իր ելույթի համար։ 1980 թվականին նկարահանվել է բազմաթիվ թատերական բեմադրություններում, ինչպես նաև նկարահանվել Է հարավաֆրիկյան ֆիլմերում։
1980-ական թվականներին Մասիսին եղել է միջնակարգ դպրոցում սոցիալական գիտությունների ուսուցիչ 1984 թվականին Բոտսվանայի համալսարանն ավարտելուց հետո՝ անգլերեն լեզվի և պատմության ֆակուլտետում։ Այնուհետև 1984 թվականին Մոշուպա գյուղում դասավանդել է Մմանաանայի միջնակարգ դպրոցում, իսկ 1987 թվականին անցել Է Բոտսվանայի համալսարան՝ որպես ուսումնական ծրագրերի մշակման մասնագետ։ 1989 թվականին նա ընդունվել Է Ֆլորիդայի պետական համալսարան՝ կրթության ոլորտում մագիստրոսի աստիճան ստանալու համար, որից հետո աշխատանքի է ընդունվել Բոտսվանում՝ ՅՈՒՆԻՍԵՖ-ում։
Մասիսին ապարդյուն փորձում էր հասնել Բոտսվանայի իշխող Դեմոկրատական կուսակցության առաջադրմանը՝ 2004 թվականի համընդհանուր ընտրություններում Մոշուպա ընտրատարածքում ընտրվելու համար։ Դրա հետ մեկտեղ նա ստացել է ԲՊՌ-ի թեկնածությունը նույն տեղում՝ մինչև 2009 թվականի համընդհանուր ընտրությունները և ստացել այդ տեղը։ Մասիսին նախագահի և պետական վարչակազմի հարցերով նախարարի օգնական էր նշանակվել 2009 թվականի հոկտեմբերին։ 2011 թվականի հունվարին, ավելի քան մեկ տարի աշխատելուց հետո նախարարի օգնականը նշանակվել է նախագահի և պետական վարչակազմի գործերի նախարար։ Մասիսին 2014 թվականի ապրիլինդարձել է կրթության և հմտությունների զարգացման նախարար, նա խորհրդարանում վերընտրվել է 2014 թվականի հոկտեմբերին, և կրթության ու հմտությունների զարգացման նախարար է նշանակվել 2014 թվականի հոկտեմբերի 28-ին։
Մասիսին Բոտսվանայի փոխնախագահ է նշանակվել նախագահ Յան Խամայի կողմից 2014 թվականի նոյեմբերի 12-ին՝ մնալով կրթության նախարարի պաշտոնում։ Փոխնախագահի պաշտոնում պարզ է դարձել, որ նա 2018 թվականին կփոխարինի Յան Խամին պետության ղեկավարի պաշտոնում։
2017 թվականի հուլիսի 5-ին Խամայի նախագահը Մասիսիին նշանակել է Բոտսվանայի համալսարանի ռեկտոր։